**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE – ÎNTREȚINERE**

**NR.** **59340/16.10.2024 conexat cu nr. 69956/10.12.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire-Întreținere formulează următorul:

**RAPORT DE SPECIALITATE**

**la proiectul de hotărâre privind aprobarea documentației Plan de acțiune pentru gestionarea zgomotului și a efectului acestuia în Municipiului Satu Mare elaborate în cadrul obiectivului de investiție:„ REACTUALIZAREA HĂRŢII DE ZGOMOT A MUNICIPIULUI SATU MARE.”**

Potrivit prevederilor art. 38 din Legea nr. 121/2019 privind evaluarea şi gestionarea zgomotului ambient, cu modificările și completările ulterioare, autoritățile administrației publice locale realizează cartarea zgomotului şi elaborează hărţile strategice de zgomot şi planurile de acţiune şi creează baza de date geospaţială necesară realizării hărţilor strategice de zgomot, pentru:

 a) traficul rutier şi de tramvaie de pe drumurile din interiorul aglomerărilor;

 b) drumurile naţionale, drumurile județene sau comunale aflate în administrarea unei autorităţi a administraţiei publice locale, care au un trafic mai mare de 3 milioane de treceri de vehicule pe an, indiferent dacă se află poziţionate în interiorul sau în exteriorul unor aglomerări;

 c) amplasamentele unde se desfăşoară activități industriale prevăzute în <LLNK 12013 278 12 204 1 33>anexa nr. 1 la Legea nr. 278/2013, cu modificările şi completările ulterioare, aflate în interiorul aglomerărilor, sau cele din exteriorul aglomerărilor dacă activitatea acestora influenţează nivelele de zgomot din interiorul aglomerărilor.

În aplicarea acestor prevederi prin Hotărârea Consiliului Local nr. **214/ 30.08.2018**

 **s-a aprobat Harta strategică de zgomot a Municipiului Satu Mare.**

 Prezentul proiect de hotărâre are ca obiect aprobarea Planului de acțiune pentru gestionarea zgomotului și a efectului acestuia în Municipiului Satu Mare, în aplicarea prevederilor art. 42 din Legea 121/2019 ” Autoritățile administrației publice locale și operatorii economici care au în responsabilitate realizarea planurilor de acţiune au obligația de a transmite autorităţilor pentru protecţia mediului prevăzute la art. 43 şi 44 următoarele:

 a) planurile de acţiune realizate în baza hărţilor strategice de zgomot şi elaborate potrivit prevederilor prezentei legi, care să conţină măsuri de reducere şi/sau gestionare a zgomotului, cu precizarea termenelor de implementare, inclusiv în cazul zonelor liniştite, autorităţile responsabile cu implementarea acestora, precum şi aplicarea metodelor de evaluare a efectelor dăunătoare în baza aplicării relaţiilor doză-efect prevăzute în anexa nr. 3, utilizând în acest sens intervale de valori de 1 dB, pe suport electronic în format .doc, în vederea evaluării de către comisiile constituite conform prevederilor art. 91 alin. (2);

 b) zonele liniştite identificate, pe suport electronic în format de set de date spaţiale astfel încât acesta să respecte prevederile <LLNK 12010 4131 303 52>art. 7 alin. (1) din Ordonanţa Guvernului nr. 4/2010, republicată;

 c) planurile de acțiune prevăzute la lit. a), atât în format letric, cât şi pe suport electronic în format .doc, după aprobarea acestora conform prevederilor art. 60 şi 66....”

Scopul planului de acțiune este acela de a gestiona zgomotul și a efectelor acestuia în municipiul Satu Mare pe baza rezultatelor obținute prin elaborarea hărții strategice de zgomot a municipiului.

În cadrul planurilor de acțiune, pe baza rezultatelor cartografierii acustice, se identifica zonele poluate fonic ca urmare a traficului rutier și a activităților industriale și se vor identifica soluțiile de diminuare a zgomotului ambiental sau de păstrare a nivelului scăzut de zgomot.

La elaborarea propunerilor pentru planurile de acţiune sunt obligatorii:

 a) participarea şi consultarea eficientă a publicului la elaborarea şi reevaluarea planurilor de acţiune, încă din faza de iniţiere a acestora;

 b) luarea în considerare a rezultatelor activităţilor prevăzute la lit. a);

 c) informarea publicului cu privire la deciziile luate;

 d) realizarea unui calendar rezonabil al activităţilor prevăzute la lit. a), alocându-se un timp suficient în acest scop pentru fiecare etapă a acestei proceduri.

 Potrivit aceluiași act normativ autorităţile administraţiei publice şi operatorii economici au obligaţia să îndeplinească procedura de participare şi consultare a publicului potrivit prevederilor art. 34 şi 35 din lege.

Datele de intrare în vederea realizării Planului de acțiune au fost solicitate si prelucrate de către SC. Enviro Consult SRL, Bucureşti în baza Contractului de prestări de servicii cu nr. 37366-480/05.07.2022 și reprezintă Faza II din obiectul contractului.

 Potrivit art. 60 din Legea nr. 121/2019, înainte ca autoritatea publică centrală pentru protecţia mediului să realizeze raportarea către Comisia Europeană, planurile de acţiune elaborate pentru traficul rutier din interiorul aglomerărilor prevăzute în anexa nr. 7 se aprobă, prin hotărâre a consiliului local. ( ANEXA 7 AGLOMERĂRILE pentru care trebuie realizate hărţile strategice de zgomot şi planurile de acţiune aferente potrivit prevederilor prezentei legi

pct 20 din anexă - Municipiul Satu Mare – autoritatea responsabilă primar – Primăria Municipiului Satu Mare).

Potrivit aceluiași act normativ ulterior autorităţile administraţiei publice locale care administrează aglomerările prevăzute în anexa nr. 7 au următoarele obligaţii:

 a) după realizarea hărţilor strategice de zgomot şi în baza datelor furnizate de acestea, stabilesc zone liniştite în interiorul aglomerărilor, cu respectarea prevederilor art. 2 lit. b);

 b) limitele zonelor liniştite stabilite conform prevederilor lit. a) se introduc în Planul urbanistic general;

 c) zonele identificate în hărţile strategice de zgomot cu valori mai mari decât valorile-limită stabilite conform prevederilor art. 91 alin. (3) se preiau în cadrul Planului urbanistic general;

 d) în cazul zonelor identificate conform prevederilor lit. c) se stabilesc, prin Regulamentul local de urbanism aferent Planului urbanistic general, restricţii şi recomandări specifice, care să conducă la o izolare fonică adecvată a locuinţelor faţă de zgomotul exterior, precum şi interzicerea construirii de noi construcţii de învăţământ şi/sau construcţii de sănătate;

 e) în cazul clădirilor rezidenţiale, de învăţământ sau de sănătate existente în zonele identificate conform prevederilor lit. c), autorităţile administraţiei publice locale pot dezvolta programe de izolare fonică pentru îmbunătăţirea izolării fonice a acestora;

 f) de a asigura, pe terenul aflat în administrarea acestora, locaţia necesară amplasării şi funcţionării staţiilor de monitorizare a zgomotului, la solicitarea autorităţii publice centrale pentru protecţia mediului ori a agenţiilor judeţene pentru protecţia mediului sau a Agenţiei pentru Protecţia Mediului Bucureşti, după caz.

Față de cele expuse mai, având la bază și procesul-verbal al ședinței Comisiei de avizare tehnico-economică înregistrat sub nr. 58754/14.10.2024 prin care aceasta a acordat aviz ”favoravil”, anunțul cu nr. 60143/21.10.2024 privind organizarea dezbaterii publice și referatul nr. 65399/18.11.2024 ale Serviciului Informare și Relații Publice întocmite în conformitate cu prevederile art.7 din Legea nr.52/2003 privind transparența decizională în administrația publică, republicată, cu modificările și completările ulterioare, din care rezultă că nu au fost transmise propuneri, opinii sau sugestii, în termenul prevăzut de lege, cu privire la proiectul de hotărâre

Raportat și la prevederile din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local îndeplinește orice alte atribuții în toate domeniile de interes local stabilite prin lege coroborate cu prevederile art. 59 din Legea nr. 121/2019 potrivit cărora înainte ca autoritatea publică centrală pentru protecţia mediului să realizeze raportarea către Comisia Europeană, acestea se aprobă prin hotărâre a consiliului local,

Proiectul de hotărâre se înaintează Consiliului Local al Municipiului Satu Mare cu propunere de aprobare.

 **Șef Serviciu Investiții,**  **Gospodărire-Întreținere**

 **ing. Szűcs Zsigmond**

Stan Mihaela/2 ex.